Държавен вестник, бр. 44, 2011 г., стр. 90

СТР.  90	
Д Ъ Р Ж А В Е Н  В Е С Т Н И К 	
БРОЙ  44
1.9. При пагоните за строеви облекла на 
експертен персонал категория „Г“ (инспектор) 
върху централната ивица в съответния цвят на 
униформата са разположени хоризонтално две, 
три или четири метални звезди, съответно за 
ІІІ, ІІ и І степен инспектор, с разстояние между 
центровете на звездите 40 мм (за две звезди), 
30 мм (за три звезди) и 24 мм (за четири звез­
ди) и разстояние от центъра на крайната звезда 
до външния контур съответно 40 мм, 30 мм и 
24 мм. Металните звезди са в жълт цвят, студено 
щамповани от месинг, с диаметър на описаната 
окръжност 16 мм.
1.10. При пагоните за държавните служители 
от ГДПБЗН ивиците са от златиста металопла­
стична нишка на сив фон с изразен фигурален 
мотив ромб от златиста ефектна металопластична 
нишка и сив ефект от полиестерна коприна. Ди­
зайнът и символиката отговарят на описаните в 
т. 1.1 – 1.9, като звездите са студено щамповани 
от месинг с диаметър на описаната окръжност 
16 мм и 23,2 мм в сребрист цвят.
2. Емблема – отличителен наръкавен знак, 
утвърден от министъра на вътрешните работи, 
за съответната структура, както следва:
2.1. Емблема за ГДОП и ГДКП – жакар­
дово тъкана, във формата на щит, с размери 
75 × 100 мм. В средата – изправен лъв с меч от 
сребриста металопластична нишка на тъмносин 
фон. Отляво в долната част – надпис „ОХРА­
НИТЕЛНА“, отдясно – надпис „ПОЛИЦИЯ“, в 
средата – надпис „МВР“ на бял фон. В горната 
и долната част – стилизирани трикольори.
2.2. Емблема за Дирекция „Миграция“ – жа­
кардово тъкана, във формата на щит, с размери 
75 × 100 мм. В средата – изправен лъв с меч 
от сребриста металопластична нишка на черен 
фон. Отляво в долната част –  надпис „ОХРА­
НИТЕЛНА“, отдясно – надпис „ПОЛИЦИЯ“, в 
средата – надпис „МВР“ на бял фон. В горната 
и долната част – стилизирани трикольори.
2.3. Eмблема за ДСПС – жакардово тъкана, 
във формата на щит, с размери 75 × 100 мм. 
В средата – изправен лъв с меч от сребриста 
металопластична нишка на черен фон. Под 
щита – надпис „ДСПС“ на бял фон. В горната и 
долната част – стилизирани трикольори.
2.4. Емблема за ГДБОП – жакардова тъкана, 
във формата на щит, с размери 100 × 120 мм. В 
горната част – дъговиден надпис „ГДБОП“, под 
него –  стилизиран гумен чук, от двете страни на 
дръжката – цифри „7“ и „8“. Надписът, цифрите и 
рамката са от жълта, ударната част на чука – от 
бяла, а дръжката – от кафява матирана нишка. 
Цялата композиция е на черен фон.
2.5. Емблема за ГДГП – жакардово тъкана, 
във формата на щит, с размери 75 × 100 мм. 
В средата – изправен лъв с меч от сребриста 
металопластична нишка на маслено зелен фон. 
Отляво, в долната част – надпис „ГРАНИЧНА“, 
отдясно – надпис „ПОЛИЦИЯ“, в средата – над­
пис „МВР“, на бял фон. В горната и долната 
част – стилизирани трикольори.
2.6. Емблема за СОВН – жакардово тъкана, 
с неправилна елипсовидна форма с размери 
80 × 95 мм. В средата – щит с контурна фигура 
на витло, кръстосани мечове и крила на птица 
от златиста металопластична нишка за държав­
ните служители от категория „Б“, „В“ и „Г“ и 
сребриста металопластична нишка за държавните 
служители от категория „Е“ и „Д“, на черен 
фон. В горната част – стилизиран транспарант 
с надпис „СОВН“. В долната част – стилизирани 
дъбови листа. От двете страни – трикольори. По 
периферията – непрекъсната линия и бордюр за 
пришиване.
2.7. Емблема за СДОТО – щит с размери: 
по надлъжната ос – 100 мм; по хоризонталната 
ос в горната част – 85 мм. Горният контур на 
щита е овален, като най-голямата височина на 
овала е 15 мм по надлъжната ос, измерена от 
хоризонталната линия, свързваща двата горни 
върха на щита. На 40 мм от тази линия, надолу 
по надлъжната ос, започва симетрично овално 
скосяване на страничните контури на щита, 
което завършва в долния връх. По контурите 
на щита, по целия му периметър, има черна 
ивица с ширина 4 мм. Паралелно на нея следва 
ивица с ширина 1,5 мм с тъмножълт цвят и още 
една ивица с ширина 2,5 мм с черен цвят. Па­
ралелно на горния контур на така образувалия 
се вътрешен щит има ивица с ширина 15 мм в 
тъмножълт цвят, на която е разположен надпис 
„СДОТО – МВР“ на един ред с цвят на буквите 
черен и височина 8 мм. В останалата част на 
вътрешния щит симетрично на надлъжната ос 
е разположено изображение на човешка ръка, 
която държи в дланта си ръчна граната на фона 
на жълти пламъци. Ръката има сребрист цвят с 
черни ивици по контурите на отделните детайли. 
Фонът, върху който е разположено изображени­
ето, е тъмночервен.
2.8. Емблема за СОБТ – жакардова тъкана, 
във формата на щит, с размери 115 × 85 мм. На 
черен фон – щит с български трибагреник с на­
клонени надясно ивици. В основата на щита – два 
кръстосани меча, на мястото на кръстосване­
то – изобразен оптичен прицел. От вътрешната 
страна на остриетата на мечовете – изобразен 
лъв. Над главата на лъва – нагъната лента с 
надпис на широката част „СОБТ – МВР“. Под 
щита – надпис „МВР“. Щитът е окантен с жълт 
кант по формата на емблемата. Цвят на лентите, 
щита, мечовете, лъва и нагънатата лента – жълт.
2.9. Емблема за АМВР – на левия ръкав – жа­
кардово тъкана, във формата на шестоъгълник, 
с размери 75 × 100 мм. В средата – лъвче от 
златиста металопластична нишка на червен фон 
като щит върху кръстосани меч и факел. Около 
щита – различни по дължина лъчи от сребриста 
металопластична нишка, които заедно с меча 
и факела образуват осмоъгълник. В долната 
част – дъговиден надпис „АКАДЕМИЯ НА МВР“. 
Композицията е на черен фон.
2.9.1. Емблема за факултет „Полиция“ – на 
десния ръкав – жакардово тъкана, във формата 
на щит, с размери 75 × 100 мм. В средата – из­
правен лъв с меч от сребриста металопластич­
на нишка на тъмносин фон. Отляво – надпис 
„ФАКУЛТЕТ“, отдясно – надпис „ПОЛИЦИЯ“ 
на бял фон. В горната и долната част – стили­
зирани трикольори.